Lotoso šventykla

Lotoso šventykla (, ) – bahajų maldos namai, esantys Indijos sostinėje Naujajame Delyje. Tai vienas ryškiausių miesto lankytinų objektų.

Lotoso šventykla pradėta statyti 1977 m., ją suprojektavo iraniečių architektas, bahajų tikėjimo atstovas Fariborzas Sahba.Mackin-Solomon, Ashley (23 January 2013). „Iranian architect living in La Jolla devoted to creating 'spiritual space'“. La Jolla Light. Statyboms naudotas marmuras iš Pentelikono kalno Graikijoje (iš jo statytas graikų Partenonas, taip pat kitos bahajų šventyklos). Pastatas baigtas statyti 1986 m., o atidarytas tų pačių metų gruodžio 24 d. Pagal Adbul Bahos mokymus, šventykla pastatyta apskrita, devynių šonų. Statinys įkvėptas lotoso formos (tai svarbus simbolis indų religijose) ir sudarytas iš 27 marmuro plokščių, atitinkančių lotoso vainiklapius.„Architecture of the Baháʼí House of Worship“. National Spiritual Assembly of the Baháʼís of India.  Devynerios durys veda į salę statinio centre, kuri yra 34,3 m aukščio ir talpina ~2500 žmonių.Galloway, Lindsey (3 January 2016). „The world’s most beautiful places of worship“. BBC Travel. BBC. Šventyklos skersmuo – 70 m. Centrinė dalis, pagal bahaizmo mokymą, tuščia – nėra jokių paveikslų, altorių, klauptų, skulptūrų. 2017 m. šalia Lotoso šventyklos įrengtas edukacinis centras. Pastatą apšviečia saulės energija įkraunami žibintai. „Solar power for Lotus temple“. The Hindu. 

Lotoso šventyklos architektas Fariborzas Sahba už šį išskirtinį statinį apdovanotas įvairiais tarptautiniais apdovanojimais (2000 m. GlobArt akademijos premija, 1988 m. Apšvietimo inžinerijos draugijos premija, 1987 m. Struktūrinės inžinerijos institucijos premija ir kt.).Garlington, William (2006). „Indian Baha’i tradition“. In: Mittal, Sushil; Thursby, Gene R. (eds.). Religions of South Asia. London: Routledge. pp. 247–260.

Lotoso šventykla – vienas lankomiausių Delio ir visos Indijos objektų. Skaičiuojama, kad per metus pastatą aplanko 2,5–5 milijonai žmonių. Pagal bahajų įsitikinimus, į pastatą gali patekti visų tikėjimų žmonės, gali būti skaitomi ar rečituojami visų religijų tekstai.Rafati, V.; Sahba, F. (1988). „BAHAISM ix. Bahai Temples“. In Yarshater, Ehsan (ed.). Encyclopaedia Iranica. Vol. 3 (Online ed.). New York. pp. 465–467.

 Šaltiniai 

Kategorija:Delis
Kategorija:Indijos šventovės
Kategorija:Bahajų tikėjimas